Forma patvirtinta

Lietuvos Respublikos Seimo kanclerio

2016 m. sausio 15 d.

įsakymu Nr. 400-ĮVK-6

(Pavyzdinė sutarties forma)

**DUOMENŲ TEIKIMO TEISĖS AKTŲ REGISTRUI**

**SUTARTIS**

Nr. \_\_\_\_\_\_\_\_\_\_\_\_\_

\_\_\_\_\_\_\_\_ m. \_\_\_\_\_\_\_\_\_\_\_\_\_\_\_ d.

Vilnius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – TEIKĖJAS), juridinio asmens kodas \_\_\_\_\_\_\_\_\_\_\_\_\_\_\_, buveinės adresas: \_\_\_\_\_\_\_\_\_\_\_\_\_\_\_, ir Lietuvos Respublikos Seimo kanceliarija (toliau – VALDYTOJAS), juridinio asmens kodas 188605295, buveinės adresas: Gedimino pr. 53, Vilnius, atstovaujama Dokumentų departamento Teisės aktų registro skyriaus vedėjos Auksės Ruebens, veikiančios pagal Lietuvos Respublikos Seimo kanclerio 2016 m. sausio 15 d. įsakymu Nr. 400-ĮVK-6 „Dėl pavedimo pasirašyti sutartis“ suteiktus įgaliojimus, toliau TEIKĖJAS ir VALDYTOJAS kartu vadinami „Šalimis“, o atskirai – „Šalimi“, sudarė šią duomenų teikimo Teisės aktų registrui sutartį (toliau – Sutartis):

**I. SUTARTIES DALYKAS**

1.1. Sutartis nustato TEIKĖJO ir VALDYTOJO santykius elektroniniu būdu teikiant ir priimant duomenis Teisės aktų registrui (toliau – Registras). Ši sutartis nenustato Lietuvos Respublikos teisėkūros pagrindų įstatymo 26 straipsnio 7 dalyje numatyto duomenų teikimo.

**II. SUTARTIES TEISINIS PAGRINDAS**

2. Sutartis sudaryta vadovaujantis:

2.1. Lietuvos Respublikos teisėkūros pagrindų įstatymu;

2.2. Lietuvos Respublikos valstybės informacinių išteklių valdymo įstatymu;

2.3. Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu;

2.4. Teisės aktų registro nuostatais, patvirtintais Lietuvos Respublikos Seimo 2013 m. gruodžio 17 d. nutarimu Nr. XII-694 „Dėl Teisės aktų registro nuostatų patvirtinimo“;

2.5. Teisės aktų pateikimo, registravimo ir skelbimo Teisės aktų registre tvarkos aprašu, patvirtintu Lietuvos Respublikos Seimo kanclerio 2013 m. gruodžio 5 d. įsakymu Nr. 400-ĮVK-369 „Dėl Teisės aktų pateikimo, registravimo ir skelbimo Teisės aktų registre tvarkos aprašo patvirtinimo“.

**III. ŠALIŲ PAREIGOS IR TEISĖS**

3. TEIKĖJAS privalo:

3.1. prieš pradėdamas elektroniniu būdu teikti Registrui duomenis, susipažinti su Teisės aktų pateikimo, registravimo ir skelbimo Teisės aktų registre tvarkos aprašu ir laikytis šio aprašo reikalavimų;

3.2. paskirti ir įgalioti asmenis, atsakingus už duomenų teikimą Registrui, (toliau – TEIKĖJO įgalioti asmenys) ir pateikti VALDYTOJUI šios sutarties priede nurodytos formos Asmenų, atsakingų už duomenų teikimą Teisės aktų registrui, sąrašą;

3.3. pasikeitus duomenims apie TEIKĖJO įgaliotus asmenis, nutraukus ar sustabdžius jiems suteiktus įgaliojimus arba suteikus įgaliojimus naujiems asmenims, ne vėliau kaip per 3 darbo dienas apie tai pranešti VALDYTOJUI;

3.4. teikti Registrui einamuosius Registro duomenis ne vėliau kaip dokumento pasirašymo dieną visais Teisės aktų registro nuostatuose numatytais būdais;

3.5. pastebėjęs technologines Registro veikimo problemas, nedelsdamas apie tai pranešti VALDYTOJUI el. pašto adresu info@e-tar.lt ir (arba) telefonu (8 5) 239 6999;

3.6. atsakyti už teikiamų duomenų teisingumą ir aktualumą;

3.7. užtikrinti, kad teikiami duomenys atitiktų Lietuvos Respublikos asmens duomenų teisinės apsaugos įstatymo reikalavimus.

4. VALDYTOJAS privalo:

4.1. registruoti ir administruoti TEIKĖJO įgaliotus asmenis prieigai prie Registro;

4.2. TEIKĖJO įgaliotų asmenų asmens duomenis naudoti tik elektroninių duomenų teikimo ir (ar) atsiėmimo tikslais;

4.3. parengti ir prireikus atnaujinti dokumentus ir metodinę medžiagą, skirtą darbui su Registru;

4.4. konsultuoti TEIKĖJO įgaliotus asmenis duomenų teikimo elektroniniu būdu klausimais;

4.5. elektroniniu būdu informuoti TEIKĖJĄ apie dokumento gavimą, priėmimą ir įregistravimą;

4.6. apie pastebėtas pateiktų duomenų klaidas nedelsdamas informuoti TEIKĖJĄ;

4.7. atsižvelgti į TEIKĖJO siūlymus dėl Registro duomenų teikimo.

5. VALDYTOJAS nepriima duomenų, jeigu juose yra esminių klaidų, kaip nurodyta Teisės aktų pateikimo, registravimo ir skelbimo Teisės aktų registre tvarkos apraše.

6. VALDYTOJAS neatsako už TEIKĖJO įgaliotų asmenų, kurių įgaliojimai nutrūko ar buvo sustabdyti, bet apie tai TEIKĖJAS laiku nepranešė VALDYTOJUI, veiksmus ir jų pasekmes naudojantis Registru.

7. VALDYTOJAS pateiktų teisės aktų netaiso.

8. Jeigu TEIKĖJAS nevykdo Sutarties šioje dalyje nustatytų pareigų, VALDYTOJAS turi teisę, be atskiro įspėjimo, sustabdyti TEIKĖJO įgaliotų asmenų prisijungimą prie Registro. Jeigu TEIKĖJO įgalioti asmenys neprisijungia prie Registro daugiau kaip 90 kalendorinių dienų, VALDYTOJAS turi elektroniniu paštu juos įspėti, kad, jeigu jie neprisijungs prie Registro dar 15 kalendorinių dienų, bus atjungtas jų prisijungimas prie Registro. Jeigu po įspėjimo per 15 kalendorinių dienų TEIKĖJO įgalioti asmenys neprisijungia prie Registro, sustabdomas jų prisijungimas prie Registro. Jeigu sustabdomas TEIKĖJO įgaliotų asmenų, prisijungimas prie Registro, TEIKĖJAS turi teisę kreiptis į VALDYTOJĄ raštu ar elektroniniu dokumentu, kad TEIKĖJO įgaliotiems asmenims vėl būtų leista prisijungti prie Registro.

9. Nė viena Šalis neturi teisės pavesti šią sutartį vykdyti tretiesiems asmenims.

10. VALDYTOJAS pasilieka teisę keisti TEIKĖJO įgalioto asmens prisijungimo duomenis.

**IV. ŠALIŲ ATSAKOMYBĖ**

11. VALDYTOJAS neatsako už tai, kad dėl informacinių ir ryšių technologijų priemonių gedimų TEIKĖJAS negalės prisijungti prie Registro arba kad dėl tokių gedimų bus prarasti ar iškraipyti duomenys jų pateikimo metu.

12. VALDYTOJAS neatsako už TEIKĖJO įgaliotų asmenų pateikto teisės akto turinį.

13. Nė viena iš Šalių neatsako už visišką ar dalinį įsipareigojimų neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių. Įrodžius nenugalimos jėgos (*force majeure*) aplinkybes, Šalys vadovaujasi Lietuvos Respublikos civilinio kodekso nuostatomis. Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840, ir Nenugalimos jėgos (*force majeure*) aplinkybes liudijančių pažymų išdavimo tvarka, patvirtinta Lietuvos Respublikos Vyriausybės 1997 m. kovo 13 d. nutarimu Nr. 222.

**V. GINČŲ SPRENDIMO TVARKA**

14. Ginčai, kylantys dėl šios sutarties, sprendžiami Šalių susitarimu.

15. Nepavykus Šalims susitarti, ginčai sprendžiami Lietuvos Respublikos įstatymų nustatyta tvarka.

**VI. SUTARTIES GALIOJIMAS, NUTRAUKIMAS IR KEITIMAS**

16. Ši sutartis įsigalioja jos pasirašymo dieną. Jeigu ši sutartis Šalių pasirašoma ne tą pačią dieną, konstatuojama, kad ji įsigalioja tą dieną, kai ją pasirašo antroji Šalis.

17. Ši sutartis neterminuota.

18. Sutartis netenka galios Šalių susitarimu nutraukti Sutartį arba vienos iš Šalių iniciatyva prieš 10 (dešimt) kalendorinių dienų raštu ar elektroniniu dokumentu įspėjus kitą Šalį.

19. Šalims pakeitus šią sutartį, Sutarties pakeitimai tampa neatskiriama šios sutarties dalimi. Sutarties duomenys keičiami ir (arba) papildomi Šalims pasirašant susitarimą dėl šios sutarties pakeitimo.

20. Apie bet kokius pakeitimus, susijusius su vienos iš Šalių teisinio statuso, pavadinimo, buveinės adreso ar kitų rekvizitų pakeitimais ar patikslinimais, pranešama kitai Šaliai raštu arba elektroniniu dokumentu per 3 (tris) darbo dienas nuo pakeitimo dienos.

**VII. BAIGIAMOSIOS NUOSTATOS**

21. Sutarties priedas ,,Asmenų, atsakingų už duomenų teikimą Teisės aktų registrui, sąrašo formos pavyzdys“ yra neatskiriama šios sutarties dalis.

22. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai.

**VIII. ŠALIŲ REKVIZITAI**

| TEIKĖJASįstaigos pavadinimas,adresas,atsiskaitomosios sąskaitos numerisjuridinio asmens kodasPVM mokėtojo kodasel. pašto adresas | VALDYTOJASLietuvos Respublikos Seimo kanceliarijaGedimino pr. 53, LT-01109 Vilniusa. s. LT237300010002457137„Swedbank“ ABBanko kodas 73000Juridinio asmens kodas 188605295PVM mokėtojo kodas LT886052917 |
| --- | --- |

TEIKĖJO vardu: VALDYTOJO vardu:

Duomenų teikimo Teisės aktų registrui sutarties

Nr. \_\_\_\_\_\_\_\_\_\_\_

priedas

(Asmenų, atsakingų už duomenų teikimą Teisės aktų registrui, sąrašo formos pavyzdys)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Įstaigos pavadinimas*)

**ASMENŲ, ATSAKINGŲ UŽ DUOMENŲ TEIKIMĄ TEISĖS AKTŲ REGISTRUI,**

**SĄRAŠAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Data*)

#### ASMENYS, ĮGALIOTI TEIKTI DUOMENIS TEISĖS AKTŲ REGISTRUI

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vardas\* | Pavardė\* | Asmens kodas | Telefono numeris | El. pašto adresas | **Teisė pateikti duomenis** | Data | Teisė atsiimti duomenis | Data | Duomenų perdavimo iš sistemos į sistemą prisijungimas |
|  |  |  |  |  |  | nuo | iki \*\* |  | nuo | iki\*\* |  |
|  |  |  |  |  |[ ]   |  |[ ]   |  |[ ]
|  |  |  |  |  |[ ]   |  |[ ]   |  |[ ]

\* Pildoma tik didžiosiomis raidėmis.

\*\* Pildoma tik tuo atveju, jeigu darbuotojas yra sudaręs terminuotą darbo sutartį.

#### ASMENYS, KURIEMS NUTRAUKIAMI AR SUSTABDOMI ĮGALIOJIMAI PATEIKTI (ATSIIMTI) DUOMENIS TEISĖS AKTŲ REGISTRUI

|  |  |  |  |  |  |
| --- | --- | --- | --- | --- | --- |
| **Vardas** | **Pavardė** | **Asmens kodas** | Nutraukiami (sustabdomi) įgaliojimai pateikti duomenis | **Nutraukiami (sustabdomi) įgaliojimai atsiimti duomenis** | **Data,** **nuo** |
|  |  |  |[ ] [ ]   |
|  |  |  |[ ] [ ]   |

### teikėjas